Άισενχουτ

Το Άισενχουτ (γερμ. Eisenhut) είναι ένα βουνό των Άλπεων και συγκεκριμένα η ψηλότερη κορυφή των Νορικών Άλπεων, στις Κεντρικές Ανατολικές Άλπεις. Το υψόμετρό του είναι 2.441 μέτρα.

Διοικητικά το βουνό ανήκει στην Αυστρία, ειδικότερα υπάγεται στη Στυρία, ευρισκόμενο κοντά στο τριπλό σύνορο με την Καρινθία και το Σάλτσμπουργκ. Στα νοτιοδυτικά του Άισενχουτ βρίσκεται η ορεινή διάβαση "Τούραχερ Χέε" (Turracher Höhe Pass). Το όνομα του βουνού, που μεταφράζεται ως "σιδερένιο καπέλο"Το "σιδερένιο καπέλο" (γερμ. Eisenhut, γαλλ. Chapel de fer) ήταν ένα μεσαιωνικό κράνος, πιθανότατα βυζαντινής προέλευσης., προήλθε από την επί αιώνες εξόρυξη σιδηρομεταλλεύματος στην περιοχή του, ιδίως από τα ορυχεία του Τούραχ στους βορειοδυτικούς πρόποδές του.

 Παραπομπές 

Πηγές
 Το ομώνυμο λήμμα στη Νέα Ελληνική Εγκυκλοπαίδεια Χάρη Πάτση, τόμος 2, σελ. 673.

Αισενχουτ